8 Motho mongwe yo o pelokgale yo e neng e le mongwe wa ‘batho ba ga Jehofa’ e ne e le Paulo. Fa a ne a eme fa pele ga borafilosofi ba baheitane, o ne a femela bolaodi jwa ga Jehofa jaana ka bopelokgale, “Modimo yo o neng a dira lefatshe le dilo tsotlhe tse di mo go lone, e re ka, jaaka yono a ntse, e le Morena wa legodimo le lefatshe.” (Dit. 17:18, 23-25) Go ela kwa bokhutlong jwa loeto lwa gagwe lwa boraro lwa borongwa, Paulo o ne a tlhagisa batho ba ba neng ba bidiwa ka leina la Modimo jaana: “Ke a itse gore fa ke sena go tsamaya diphiri tse di gatelelang di tla tsena mo gare ga lona mme ga di na go tshwara letsomane ka bonolo, e bile go tla tsoga banna mo gare ga lona mme ba tla bua dilo tse di sokameng gore ba gogele barutwa kwa go bone.” (Dit. 20:29, 30) Botlhanogi jono jo bo boleletsweng pele bo ne bo bonala sentle kwa bokhutlong jwa lekgolo la ntlha la dingwaga.—1 Joh. 2:18, 19.